
REFERAT
Privind participarea Consiliului Local în calitate de coorganizator al manifestarii  „Festivalul International de Teatru in limba engleza pentru adolescenti ”, organizata de Asociatia AT4T
Asociatia AT4T  din Timisoara a depus solicitarea nr. SC2006-  000675/ 13.01.2006 a privind susţinerea financiară a manifestarii „Festivalul International de Teatru in limba engleza pentru adolescenti” in perioada  16-21 aprilie   2006.
Festivalul este organizat de către Asociaţia AT4T, asociaţie culturală a tinerilor din mediul preuniversitar. Parteneriatul cu autorităţile locale a asigurat, în paralel cu creşterea prestigiului Festivalului, şi  dezvoltarea AT4T, ca organizaţie neprofesionistă şi neguvernamentală care activează în domeniul cultural. Încă de la prima sa ediţie, festivalul s-a dovedit un cadru propice afirmării tinerelor talente. Dintre laureaţii fiecărei ediţii s-au selectat viitori studenţi la Actorie şi Regie. Dincolo de cei aflaţi sub luminile rampei, principalul câştig al Festivalului îl constituie deschiderea apetitului publicului tânăr pentru manifestările artistice de calitate. 
Obiectivele manifestarii sunt : promovarea identităţii festivalului printr-un mesaj coerent şi unitar, realizarea unei relaţii mai strânse între organizatori, participanţi şi juriu, imbunătăţirea impactului atelierelor teatrale, prezenţa unui juriu bine instruit şi format, care să pună accent pe latura educativă şi inovatoare a participanţilor, creşterea calităţii spectacolelor şi a scenariilor originale, promovarea unor noi trupe, cunoaşterea unor tradiţii aparţinând ţărilor participante, în vederea conturării identităţii europene.

Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 7.000 RON, din cap.67.02. „Cultură, recreere şi religie” (67.02.50 Altele ).

Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

